Ștefan (Lucian Nuță) este șeful unei echipe de cascadori din care mai fac parte prietenii săi Sony (Bogdan Vodă) și Stavros (Șerban Ionescu). Ștefan e nevoit să părăsească Institutul de Arte Plastice din cauza convingerilor sale politice. El se bate cu un securist care îl urmărea și este anchetat de procuratură. În timpul cutremurului din 1977, alături de alți cascadori ajută la scoaterea victimelor dintre dărâmături, dar Stavros moare. Ștefan fuge din țară și revine în România după 1989. Are un șoc când află adevărul despre nomenclaturiștii și securiștii care îl anchetaseră.